Държавен вестник, бр. 75, 2011 г., стр. 27

БРОЙ  75	
Д Ъ Р Ж А В Е Н  В Е С Т Н И К 	
СТР.  27  
Раздел II
Ред за работа на комисиите за кариерно раз­
витие на военнослужещите по Регистъра на 
вакантните длъжности за офицери и офицерски 
кандидати и по допълнителния Регистър на 
вакантните длъжности за офицери и офицер­
ски кандидати 
Чл. 18. (1) Комисиите по чл. 6, ал. 1 провеж­
дат заседанията си последователно в низходящ 
ред на военните звания. 
(2) Комисиите по чл. 9, ал. 2 работят след 
комисиите по чл. 6, ал. 1.
Чл. 19. (1) Техническите секретари на коми­
сиите по чл. 6, ал. 1 и чл. 9, ал. 2, след като 
получат документите на кандидатите, извършват 
следните дейности:
1. проверяват комплектуването и редовността 
на документите на кандидатите;
2. за всяка длъжност изготвят:
а) доклад по образец съгласно приложение 
№ 5;
б) сравнителна таблица по образец съгласно 
приложение № 6 за всеки член на комисията;
в) изборен лист по образец съгласно прило­
жение № 7 за всеки член на комисията;
3. представят комплект документи за засе­
данието на комисията.
(2) Комплектът документи по ал. 1, т. 3 
включва:
1. Регистър на вакантните длъжности за 
офицери и офицерски кандидати или допъл­
нителен Регистър на вакантните длъжности за 
офицери и офицерски кандидати;
2. рапортите на кандидатите;
3. атестационните документи на кандидатите;
4. кадровите справки на кандидатите;
5. списък на офицерите, на които изтича 
максималният срок за престояване във военно 
звание и/или в длъжност.
(3) При необходимост техническите секрета­
ри предоставят на комисията и други документи.
(4) Документите по ал. 1, т. 2, букви „а“ и 
„б“, ал. 2 и 3 могат да се ползват и в елек­
тронен вид.
Чл. 20. (1) Председателите на комисии по 
чл. 6, ал. 1 и чл. 9, ал. 2 не допускат обсъждане 
и договаряне между членовете.
(2) Председателят и членовете на комисията, 
в т.ч. командирът (началникът) на военното 
формирование или ръководителят на съответ­
ната структура, в чийто състав е разглежданата 
длъжност, имат право на един глас за всяка 
разглеждана длъжност.
(3) В случаите, когато член на комисията 
е и командир (началник) на военното фор­
мирование или ръководител на съответната 
структура, в чийто състав е разглежданата 
длъжност, същият има право на един глас за 
тази длъжност.
Чл. 21. (1) Комисиите по чл. 6, ал. 1 и чл. 9, 
ал. 2 по време на заседанията си разглеждат 
длъжностите в последователност, определена 
от председателя на комисията.
(2) Комисиите работят за всяка длъжност 
в следния ред: 
1. първи етап:
а) техническият секретар представя на коми­
сията доклада по чл. 19, ал. 1, т. 2, буква „а“;
б) председателят и членовете на комисията 
сравняват данните на кандидатите с изисква­
нията за заемане на длъжността и установяват 
съответствието на всеки кандидат; в изборния 
лист срещу името на всеки недопуснат канди­
дат се изписва „не съответства“ и мотиви за 
този извод;
в) председателят или членът на комисията, 
който прецени, че някой кандидат не съответ­
ства на изискванията за заемане на длъжността, 
обявява това пред комисията;
г) кандидат, който е определен от не по-
малко от половината от състава на комисията, 
че не съответства на изискванията за заемане 
на длъжността, не се допуска до класиране;
2. втори етап:
а) комисията определя военнослужещ за за­
емане на вакантната длъжност чрез таен избор;
б) председателят и членовете на комисията 
отбелязват символ „Х“ в изборния лист срещу 
името на предпочетения кандидат;
в) за избран се счита кандидатът, получил 
повече от половината гласове;
г) в случай че нито един от кандидатите 
не получи повече от половината гласове, се 
провежда второ гласуване, в което участват 
първите двама кандидати, получили най-много 
гласове, или всички кандидати, получили равен 
брой гласове от втория етап;
3. трети етап:
а) техническите секретари след приключване 
на работата на комисията събират изборните 
листове и изготвят протокол за съответната 
вакантна длъжност по образец съгласно при­
ложение № 8;
б) протоколът по буква „а“ се подписва от 
председателя и членовете на комисията.
(3) След приключване работата на комисията 
техническите секретари изготвят извлечения 
от протоколите по ал. 2, т. 3, буква „а“, които 
се изпращат във военните формирования или 
съответните структури, откъдето са разглежда­
ните военнослужещи.
(4) Извлеченията от протоколите по ал. 3 
се подписват от председателя на комисията. 
(5) Председателят на комисията ръководи 
работата на комисията, следи за спазване на 
процедурата, проверява класирането на кан­
дидатите, запознава членовете на комисията 
с класирането и подписва протоколите. При 
установяване на технически грешки предсе­
дателят връща протокола за отстраняване на 
допуснатите грешки.